CELEX: C2006/074/47
Language: hu
Date: 2006-03-25 00:00:00
Title: T-447/05. sz. ügy:  2005. december 22-én  benyújtott kereset – Plantations de Mbanga kontra Bizottság

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/24
            
         2005. december 22-én benyújtott kereset – Plantations de Mbanga kontra Bizottság
   (T-447/05. sz. ügy)
   (2006/C 74/47)
   Az eljárás nyelve: francia
   Felek
   
      Felperes: Société des plantations de Mbanga (SPM) SA (Douala, Kamerun) (képviselők: P. Soler Couteaux, S. Cahn ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg az AKCS-országokból származó banánnak a banánra alkalmazandó vámtételekről szóló 1964/2005/EK tanácsi rendelettel megnyitott vámkontingens keretében, 2006 januárjában és februárjában való behozataláról szóló, 2005. december 9-i 2015/2005/EK bizottsági rendeletet;
            
         
               —
            
            
               Kötelezze a Bizottságot és a Tanácsot a teljes költség viselésére.
            
         Jogalapok és fontosabb érvek
   A banánágazatban a piacszervezési intézkedések részét képező, harmadik országokkal folytatott kereskedelemre vonatkozó kontingensek különös rendszere módosításainak keretében a 2005. november 29-i 1964/2005 tanácsi rendelet (1) egyebek között a Bizottságra ruházta az említett rendelet végrehajtásához szükséges intézkedések, valamint az AKCS országokból származó banánok vámkontingensének kezelésére vonatkozó átmeneti intézkedések elfogadásának hatáskörét. Ennek keretében a Bizottság a 2005. december 9-i 2015/2005 rendeletben (2) 2006 januárjára és februárjára fenntartotta a korábbi referenciamennyiségeken alapuló behozatali engedélyek korábbi allokációs rendszerét (3), az eredetileg a 896/2001 rendelet által előírtak szerint. A jelen keresetben az említett 2015/2005 rendelet megsemmisítését kérik.
   A keresetének alátámasztására a felperes előterjeszti, hogy a korábbi referenciamennyiségeken és a nem hagyományos piaci szereplők bevezetésén alapuló behozatali engedélyek allokációs rendszerének 3. és 4. cikkeiben való létrehozásával a 2015/2005 rendelet megsérti:
   
               —
            
            
               a banánpiac keretét képező egyezményi rendelkezéseket;
            
         
               —
            
            
               a közös agrárpolitika, a banánpiacok közös szervezése közösségi rendelkezései valamint a szóban forgó közösségi szabályozás rendelkezéseiben szereplő eszmeiséget és elveket;
            
         
               —
            
            
               az EK 81. és 82. cikkekben szereplő elveket, amennyiben lehetővé teszi a piaci szereplőknek, hogy együttesen visszaéljenek erőfölényükkel, amelyet a felperes szerint a rendeletszövegek nyújtanak számukra, és amennyiben más versenyellenes gyakorlatot is támogat a banán közösségi piacán;
            
         
               —
            
            
               az EK 87. cikkben szereplő elveket, amennyiben jelentős pénzügyi előny nyújtásának következményével jár, kiválogatva egyes történetileg jelentős, hagyományos importőröket, amelyeknek lehetőségük van hasznot húzni a jogtalanul, ingyenesen szerzett engedélyek újraeladásából;
            
         
               —
            
            
               az arányosság elvét, amennyiben nem teszi lehetővé a hitelt érdemlő és életképes, nem hagyományos importőrök tevékenységeinek létrehozását és fejlesztését, mivel ez utóbbiak csak hagyományos importőrre támaszkodva létezhetnek; ezenkívül a felperes előterjeszti, hogy a rendelet, amelynek a megsemmisítését kéri, nem teszi lehetővé az AKCS-banántermelőknek sem, hogy méltányos módon kihasználják az AKCS-banánoknak nyújtott preferenciát, mivel a rendszer túlnyomórészt egyes történetileg jelentős, hagyományos importőröknek hasznos;
            
         
               —
            
            
               a hátrányos megkülönböztetés tilalmának elvét, amennyiben látszólag méltányos bánásmódot alkalmaz a hagyományos AKCS-importőrök összességére, jóllehet a valóságban jogellenesen részesít előnyben egyes történeti jelentőségű, hagyományos importőröket.
            
         Végül a felperes, állításainak alátámasztására, hivatkozik a bizalomvédelem elvének és a szakmai tevékenység szabad gyakorlása elvének megsértésére.
   
      (1)  A banánra vonatkozó vámtarifákról szóló, 2005. november 29-i 1964/2005/EK rendelet (HL L 316., 2005.12.2.)
   
      (2)  Az AKCS-országokból származó banánnak a banánra alkalmazandó vámtételekről szóló 1964/2005/EK tanácsi rendelettel megnyitott vámkontingens keretében, 2006 januárjában és februárjában való behozataláról szóló, 2005. december 9-i 2015/2005/EK bizottsági rendelet (HL L 324., 5. o.)
   
      (3)  Amelyet a felperes az Elsőfokú Bíróság előtt folyamatban lévő T-128/05. sz. ügyben vitat